Ogres novada pašvaldības saistošo noteikumu Nr.33/2024

“Par kārtību, kādā tiek saskaņota un organizēta ielu tirdzniecība Ogres novadā” paskaidrojuma raksts

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums
 | * 1. Saistošo noteikumu mērķis ir noteikt kārtību, kādā tiek organizēta ielu tirdzniecība – piešķirtas atļaujas ielu tirdzniecībai un tirdzniecības organizēšanai Ogres novada teritorijā.
	2. Šie noteikumi izdoti pamatojoties uz Ministru kabineta 2010. gada 12. maija noteikumu Nr. 440 "[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)" [8.](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p8) un [9.](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu#p9) punktu.
 |
| 1. Fiskālā ietekme uz pašvaldības budžetu
 | Saistošo noteikumu kontroles nodrošināšanai nav plānots veidot jaunas pašvaldības institūcijas, darbavietas. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. Saistošo noteikumu regulējums attiecas uz fiziskām un juridiskām personām (tirdzniecības dalībniekiem), kas vēlas pārdot preces pašvaldības iekārtotās vai ar pašvaldību saskaņotās publiskās vietās vai organizēt ielu tirdzniecību.3.2. Sociālā ietekme nav paredzēta; 3.3. Ietekme uz vidi nav paredzēta;3.4. Ietekme uz iedzīvotāju veselību nav paredzēta;3.5. Ietekme uz uzņēmējdarbības vidi nav paredzēta, jo šo noteikumu tiesiskā regulējuma mērķgrupa ir fiziskas un juridiskas personas un saimnieciskās darbības veicēji, kuri tirgo savu vai citu ražoto produkciju pašvaldības saskaņotajās ielu tirdzniecības vietās, kā arī tiesiskais regulējums neradīs mērķgrupai jaunas tiesības, neuzliks jaunus pienākumus, kā arī veicinās tiesību realizēšanu un uzlabos pakalpojumu pieejamību;3.6. Ietekme uz konkurenci nav paredzēta. |
| 1. Ietekme uz administratīvajām procedūrām un to izmaksām
 | * 1. Institūcijas, kurās personas var vērsties šo noteikumu piemērošanā, ir Ogres Valsts un pašvaldības vienotais klientu apkalpošanas centrs Brīvības iela 33, Ogre, Ogres novads, Ķeguma Valsts un pašvaldības vienotais klientu apkalpošanas centrs Lāčplēša iela 1, Ķegums, Ogres novads, Lielvārdes Valsts un pašvaldības vienotais klientu apkalpošanas centrs Raiņa iela 11a, Lielvārde, Ogres novads, Ikšķiles Valsts un pašvaldības vienotais klientu apkalpošanas centrs Peldu iela 22, Ikšķile, Ogres novads, Tīnūžu Valsts un pašvaldības vienotais klientu apkalpošanas centrs “Kraujas”, Tīnūži, Tīnūžu pagasts, Ogres novads, Rembates Valsts un pašvaldības vienotais klientu apkalpošanas centrs Lielvārdes iela 3, Rembate, Rembates pagasts, Ogres novads, Birzgales Valsts un pašvaldības vienotais klientu apkalpošanas centrs Lindes iela 2, Birzgale, Birzgales pagasts, Ogres novads, Ogresgala Valsts un pašvaldības vienotais klientu apkalpošanas centrs Bumbieru iela 9, Ogresgala pagasts, Ogres novads, kā arī valsts pārvaldes pakalpojumu portāls www.latvija.gov.lv, izmantojot pašvaldības oficiālo e-adresi, vai nosūtot ar drošu e-parakstu parakstītu iesniegumu uz elektronisko pasta adresi ogredome@ogresnovads.lv.
 |
| 1. Ietekme uz pašvaldības funkcijām un cilvēkresursiem
 | * 1. Saistošo noteikumu projekts paredzēts pašvaldības autonomās funkcijas - sekmēt saimniecisko darbību pašvaldības administratīvajā teritorijā un sniegt tai atbalsta, izpildei. Saistošo noteikumu projekts neietekmēs citas pašvaldības funkcijas.
	2. Noteikumu projekta izpilde neietekmēs pašvaldībai pieejamos cilvēkresursus un tiks īstenota esošo funkciju un resursu ietvaros.
 |
| 1. Informācija par izpildes nodrošināšanu
 | Kontroli par noteikumu prasību ievērošanu veiks Pašvaldības policija. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi paredz saprātīgus nosacījumus ielu tirdzniecībai un tirdzniecības organizēšanai. Pašvaldības izraudzītie līdzekļi un rīcība ir piemēroti leģitīmā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Noteikumu un tā paskaidrojuma raksta projekts normatīvajos aktos noteiktā kārtībā tika publicēts pašvaldības oficiālajā tīmekļvietnē sabiedrības viedokļa noskaidrošanai. Līdz noteiktajam termiņam priekšlikumi un jautājumi no iedzīvotājiem netika saņemti. |

Domes priekšsēdētāja vietnieks G.Sīviņš